Kylauudis.ee on kodanikualgatuse korras sündinud infoportaal, mis vahendab kodukandi uudiseid ja elulist infot inimeselt inimesele. Loe lähemalt!
palume saata e-posti aadressil info@kylauudis.ee
#000000
on kodanikualgatuse korras sündinud infoportaal, mis vahendab kodukandi uudiseid ja elulist infot inimeselt inimesele. Loe lähemalt!
#000001
palume saata e-posti aadressil info@kylauudis.ee
#000002
Eesti vanima puulaeva Jenny Kruse tasuta lõbusõidud lastekaitsepäeval on saanud traditsiooniliseks heategevuseks, mida tulevad lapsed nautima Pärnust kaugemaltki.
#000003
Tänasele päevale oli eelregistreerimisega kavandatud neli reisi. Hommikul esimese väljasõidu ajal oli tuul parajalt tugev ja õhk mitte eriti soe. Laeva kapten Tarmo Mihhailov otsustas lastega mitte väga kaugele lahele sõita ja jätta purjed üles tõstmata. Täispurjedes on purjepinda ühetekokku 163 ruutmeetrit. Sedakorda asendas purjesid mootor. Sõukruvi paneb liikuma Volvo Penta 63, selgitas laevatekil askeldav kapteni abiline. Mootori jõul suudab purjekas arendada kiirust kuni 6 meremiili tunnis. Süvist on laeval 2,6, pikkust koos pukspriidiga 18 ja laiust 4,6 meetrit.
#000005
Pärast põgusat ülevaadet jõudis aeg sinnamaale, et kail ootavad lapsed ja nende saatjad võisid astuda laeva pardale. Esimese asjana tutvustati päästeveste. Lastes tekitas huvi päästevesti selga panemine. Ühtlasi harjutati mõningaid vajalikke võtteid, mis tõelise ohu korral tagaks ka ohutu kasutamise. Lihtsad nipid on väga vajalikud, mida tuleks iga reisi eel endale selgeks teha.
#000008
Reisi põnevamaks muutmiseks õpetati mitmesuguste sõlmede tegemist ja erinevaid köite kinnitamise võimalusi.
#000009
Päikese paistel tundsid kõik ennast meeldivas soojuses. Päikese pilve taha varjumise ajal mõjusid tuulepuhangud palju jahedamalt. Hoolitseval laevameeskonnal ei jäänud õhemalt riietunud reisijad märkamatuks ja nende jaoks leiti soojemaid riideid juurde.
#000010
Muulide vahelt kaugemale välja ei sõidetud, aga merel olekut tunnetati selletagi.
#000011